
	1. Kritinės antikorupcinės pastabos

	6. Neefektyvus tarpinstitucinis bendradarbiavimas, nenuoseklus duomenų mainų mechanizmas ir aiškaus teisinio reguliavimo dėl institucijų informavimo pareigų trūkumas sudaro palankias sąlygas skirtingai interpretacijai, veiklos fragmentacijai bei selektyviam sprendimų taikymui. Informacijos apie pažeidimus ir jų padarinius neperdavimas tarp VMVT, savivaldybių, policijos ir Departamento, taip pat sistemingai neatnaujinami ar neišsamūs duomenys LIS mažina sprendimų atsekamumą, kontrolės efektyvumą ir skaidrumą. Esant tokiai situacijai, ūkio subjektai gali išvengti atsakomybės, kas kelia nesąžiningos konkurencijos riziką. Ši rizika dar labiau sustiprėja nesant centralizuoto skaitmeninio sprendimo, leidžiančio visoms priežiūros institucijoms laiku identifikuoti rizikingus subjektus, koordinuoti kontrolę ir keistis informacija realiu laiku.
	17. Departamentui (bendradarbiaujant su Lietuvos savivaldybių asociacija), VMVT inicijuoti tarpinstitucinį dialogą, sprendžiant duomenų mainų galimus efektyvius būdus, kurie užtikrintų savalaikį informacijos gavimą ir grįžtamąjį ryšį.

	Rekomendacijų įgyvendinimo priemonės nustatytos VMVT korupcijos prevencijos plane (toliau – Planas), kur nustatyta:
Narkotikų, tabako ir alkoholio kontrolės departamentui toliau – NTAKD) organizavus tarpinstitucinį dialogą, dalyvauti susitikimuose ir jų metu susitarti dėl priimtino duomenų keitimosi mechanizmo užtikrinant, kad ne vėliau 
kaip per 3 darbo dienas apie VMVT priimtą sprendimą dėl maisto tvarkymo subjekto veiklos sustabdymo ir (ar) panaikinimo būtų informuojamas NTAKD ir atitinkama savivaldybė, išdavusi prekybos alkoholiu licenciją. (Bus įgyvendinta, kai NTAKD organizuos dialogą)
Įgyvendinta pagal VMVT kompetenciją.
VMVT 2026 m. gegužės 28 d. organizavo nuotolinį NTAKD, Vilniaus miesto savivaldybės ir Lietuvos savivaldybių asociacijos atstovų pasitarimą, kuriame išaiškinta, kad Maisto kontrolės informacinės sistemos (FIS) ir Licencijų informacinės sistemos (LIS) sąsaja veikia iš dalies. Automatizuotas pranešimas alkoholio licenciją išdavusiai institucijai neišsisiunčia dėl to, kad ši institucija išduodama licenciją nesusiejo jos su VMVT išduotu maisto tvarkymo subjekto registracijos numeriu. Buvo sutarta, kad nuo šiol naujai NTAKD ir savivaldybių išduodamos licencijos bus siejamos su maisto tvarkymo subjekto registracijos numeriu. Iki tol, kol bus užtikrintas visapusiškas duomenų apsikeitimas per LIS ir institucijoms bus prieinama jų funkcijoms vykdyti būtina informacija, VMVT apie aukščiau nurodytus sprendimus raštu informuos NTAKD ir (ar) atitinkamas savivaldybes.

	

	7. Nepakankamai tikslus, vientisas ir nuoseklus su licencijų išdavimu susijusių duomenų valdymas, taip pat nepakankamas informacinių sistemų funkcionalumas bei duomenų neatitikimai tarp viešų šaltinių sudaro prielaidas selektyviam sprendimų viešinimui, nepakankamai užtikrina sprendimų atsekamumą ir sudaro sąlygas korupcijos rizikoms pasireikšti.
	19. VMVT imtis kontrolės priemonių, užtikrinant, kad:
19.1. LIS būtų laiku suvedami ir atnaujinami duomenys, aktualūs licencijos išdavimui, jos galiojimo sustabdymui ar panaikinimui;
19.2. apie bet kokius maisto tvarkymo subjektų registravimo būsenos pasikeitimus būtų laiku informuotos savivaldybės ir Departamentas, o LIS nurodytas šių pasikeitimų teisinis pagrindas (sprendimo Nr., data ir (ar) teisės akto nuostata).

	Plane numatytos priemonės:
1. Kadangi VMVT duomenis į LIS teikia per duomenų mainų sąsają, bet dėl neaiškių priežasčių tie duomenys neatsispindi LIS, inicijuotas oficialus kreipimasis į V. Į. Registrų centrą su prašymu užtikrinti sąsajos tarp FIS ir LIS duomenų mainų veikimą. 
Įgyvendinta pagal VMVT kompetenciją
2025-11-19 raštas išsiųstas V. Į. Registrų centrą
2. Atsižvelgus į V. Į. Registrų centro identifikuotas FIS ir LIS duomenų mainų neveikimo priežastis, bendradarbiauti su V. Į. Registrų centro specialistais 
Įgyvendinta pagal VMVT kompetenciją 
VMVT bendradarbiaujant su V. Į. Registrų centru,  atkurtas sąsajos tarp FIS ir LIS sistemų veikimas, bei duomenų apie VMVT priimtą sprendimą dėl maisto tvarkymo subjekto veiklos sustabdymo ir (ar) panaikinimo perdavimas vyksta, tačiau nekorektiškai - informacija apie VMVT priimtą sprendimą dėl maisto tvarkymo subjekto veiklos sustabdymo ir (ar) panaikinimo alkoholio licenciją išdavusią instituciją automatizuotu būdu pasiekia tik tuomet, jei alkoholio licencija (ją išdavusios įstaigos) buvo susieta su VMVT išduotu maisto tvarkymo pažymėjimo numeriu. VMVT atkreipia dėmesį į tai, kad iki tol anksčiau išduotų alkoholio licencijų susieti su maisto tvarkymo pažymėjimo numeriu yra netikslinga dėl pernelyg didelių laiko sąnaudų ir žmogiškųjų resursų. 
3. Parengti VMVT įsakymą ir juo reglamentuoti informacijos pateikimo NTAKD ir savivaldybei, išdavusiai prekybos alkoholiu licenciją, būdus ir tvarką, kai VMVT sustabdo ar panaikina maisto tvarkymo ūkio subjekto veiklą.
Įgyvendinta pagal VMVT kompetenciją
2026-03-19 VMVT direktoriaus įsakymu Nr. B1-116 „Dėl duomenų keitimosi tvarkos, kai sustabdoma, atnaujinama ar uždraudžiama maisto tvarkymo subjektų veikla“ nustatyta, kad alkoholio licenciją išdavusi institucija apie VMVT išduoto maisto tvarkymo subjekto registracijos pasikeitimą informuojama raštu.
4. Pranešti NTAKD ir savivaldybių asociacijai apie VMVT nustatytą informavimo tvarką dėl ūkio subjektų veiklos sustabdymo ar nutraukimo.
Įgyvendinta pagal VMVT kompetenciją
2026-08-19 išsiųstas raštas NTAKD ir savivaldybių asociacijai, kuriame išaiškinta FIS ir LIS automatizuoto duomenų apsikeitimo problematika, bei rekomenduota išduodant alkoholio licencijas LIS jas susieti su VMVT išduotu maisto tvarkymo subjekto pažymėjimo numeriu, taip ateity užtikrinant automatizuotą duomenų apsikeitimą.

